തട്ടിയെടുത്ത പണം മോന്സണ് ഉപയോഗിച്ചത് ആര്ഭാട ജീവിതത്തിന് ചോദ്യം ചെയ്യല് തുടരുന്നു, ക്രൈം ബ്രാഞ്ച് മേധാവി ഇന്ന് കൊച്ചിയിലെത്തും കൊച്ചി: പുരാവസ്തു തട്ടിപ്പ് കേസില് അറസ്റ്റിലായ മോന്സണ് മാവുങ്കലിന്റെ ചോദ്യം ചെയ്യല് തുടരുന്നു. അന്വേഷണം വിലയിരുത്താന് ക്രൈം ബ്രാഞ്ച് മേധാവി എസ് ശ്രീജിത്ത് ഇന്ന് കൊച്ചിയിലെത്തും. കസ്റ്റഡി കാലാവധി അവസാനിക്കുന്നതിനാല് വൈകിട്ട് നാലരയോടെ മോന്സണെ കോടതിയില് ഹാജരാക്കും. വീണ്ടും കസ്റ്റഡിയില് വാങ്ങാനാണ് അന്വേഷണ സംഘത്തിന്റെ തീരുമാനം. വ്യാജ രേഖകള് ചമച്ചതിന്റെ വിവരങ്ങള് തേടി അന്വേഷണ സംഘം കൊച്ചിയിലും ചേര്ത്തലയിലുമുള്ള മോന്സണിന്റെ വീടുകളില് നേരത്തെ പരിശോധന നടത്തിയിരുന്നു. ഇവിടങ്ങളില് നിന്നും ലഭിച്ച തെളിവുകളെക്കുറിച്ചും ഇയാളോട് ചോദിച്ചറിയും. മോന്സണ് മാവുങ്കലിന്റെ ഭൂമിയിടപാടുകളെക്കുറിച്ചും ക്രൈം ബ്രാഞ്ച് അന്വേഷിക്കുന്നുണ്ട്. മോന്സണിന്റെയും ജീവനക്കാരുടെയും ബാങ്ക് അക്കൗണ്ട് വിവരങ്ങളും പരിശോധിക്കും. ഇതുവരെ കണ്ടെത്തിയ അക്കൗണ്ടുകളില് വലിയ തുകയൊന്നുമില്ല. തട്ടിയെടുത്ത പണം മോന്സണ് ആര്ഭാട ജീവിതത്തിന് വേണ്ടിയായിരുന്നു ഉപയോഗിച്ചിരുന്നതെന്ന് അന്വേഷണ സംഘം പറഞ്ഞു. സ്വന്തം കുടുംബവുമായി ഇയാള്ക്ക് വലിയ അടുപ്പമൊന്നുമുണ്ടായിരുന്നില്ല.